ቻይና 31 ዜጎቿ በዛምቢያ መታሰራቸው  ቅር እንዳሰኛነት ገለጸች
በዛምቢያ በማዕድን  ፍለጋ  ዘርፍ  የተሰማሩ  31  ዜጎቿ  ያላግባብ መታሰራቸው  ቀር እንዳሰኛት ቻይና ገለጸች  ።ዛምቢያ በበኩሏ ቻይናውያኑ ህግን በመተላለፋቸው ምክንያት ነው ለእሥር መዳረጋቸውን ተናግራለች ፡፡ ቻይናውያን መታሠራቸው የሁለቱን አገራት ግንኙነት እንዳያሻክር ተሰግቷል፡፡ዛምቢያ በማዕድን ፍለጋ ላይ የተሳተፉ ዜጎቿ በዛምቢያ ባለስልጣናት ለእስር መዳረጋቸውን በመጠቆም ቻይና ለዛምቢያ ወቀሳ አቅርባለች፡፡በዛምቢያ በማዕድን ፍለጋ ዘርፍ የተሰማሩ 31 ዜጎቿ ያለአግባብ መታሰራቸው ቻይናን ቅር አሰኝቷል፡፡የቻይና የውጭ ጉዳይ ሚኒስቴር መሥሪያ ቤት ከፍተኛ ባለሥልጣን ዛምቢያ ቻይናውያኑን ለማሠር ምንም ምክንያትና ማስረጃ የላቸውም በማለት ድርጊቱን አውግዘዋል፡፡ቻይናውያኑ በአናሳ ዕድሜ ላይ የሚገኙ ልጆችን ቀጥረዋል እንዲሁም ያለተፈቀደ የሚሸት ዕፅዋትን ይዘው ተገኝተዋል በሚል መከሰሳቸውን ቢቢሲ በዘገባው አመልክቷል፡፡ቻይና በዛምቢያ በተለይም በመዳብ ማዕድን ዘርፍ በከፍተኛ ደረጃ ኢንቨስት እንደምታደርግ መረጃው ይጠቁማል፡፡ቻይናውያኑ ከዛምቢያ መዲና ሉሳካ በስተሰሜን 420 ኪሎ ሜትር ርቀት ላይ በምትገኘው ቺንጎላ ከተማ ነው በቁጥጥር ሥር ውለው የታሰሩት፡፡የዛምቢያ የአገር ውስጥ ሚኒስትር ስቴፈን ካፕዮንጎ ‹‹ወደ ዛምቢያ የሚመጡ የውጭ ዜጎች የአገሪቱን ህግ አክብረው ሊሰሩ ይገባል፡፡ ህግን ሲተላለፉ ዝም ብለን አናያቸውም፡፡ ህግ የሚጥሱ አካላት ተጠያቂ ይሆናሉ›› በማለት ቻይናውያኑ የታሰሩት ህግን ተላልፈው በመገኘታቸው እንደሆነ ገልፀዋል፡፡በቻይና ውጭ ጉዳይ ሚኒስቴር የአፍሪካ ጉዳዮች ዋና ዳይሬክተር ሊን ሶን ጊታን ህገ ወጥንትን መከላከል ተገቢነቱ እንደማያጠያይቅ ገልፀው ዜጎቻቸው የታሰሩበት ምክንያት ግን በማስረጃ የተደገፈ አይደለም ብለዋል፡፡ክሱን በተመለከተ ማንም ዓይነት ማስረጃ አለመቅረቡን ቻይና ማስታወቋን ሮይተርስ ዘግቧል፡፡ለእስር ከተዳረጉት ውስጥ ነፍሰ ጡርና በወባ በሽታ እየታመሙ ያሉ ሰዎች እንደሚገኙባቸው ተመልክቷል፡፡   እኤአ በ2010 ሁለት የቻይና የማዕድን ኩባንያ ሥራ አስኪያጅ ሠራተኞች ላይ በተተኮሰ ጥይት የግድያ ሙከራ ተደርጎ  እንደነበር ይታወሳል፡፡       ከሁለት ዓመት በፊት በዛምቢያ የከሰል ማዕድን ዘርፍ አካባቢ በተነሳ ተቃውሞ አንድ የቻይና ኩባንያ  ሥራ አስኪያጅ በዛምቢያ የማዕድን ሠራተኞች መገደላቸው  በተለያዩ  መገናኛ ብዙሃን  መዘገቡ የሚታወስ ነው ፡፡ 